Urmo Saareoja

Urmo Saareoja (sündinud 4. oktoobril 1989) on Eesti riigiametnik, kultuurikorraldaja ja tippjuht. 

Ta on olnud Tallinna Linnavolikogu liige. Alates 2019. aasta aprillist on ta Tallinna Lauluväljaku juhatuse liige ja juht. 

 Hariduskäik 
Ta on õppinud Tallinna Jakob Westholmi Gümnaasiumis, mille ta lõpetas 2009. aastal. Seejärel jätkas ta õpinguid Tallinna Ülikoolis riigiteaduste erialal ning omandas bakalaureusekraadi 2013. aastal. Aastal 2018 lõpetas Saareoja Tartu Ülikooli majandusteaduskonna, kaitstes magistritöö ettevõtluse ja tehnoloogia juhtimise erialal.

 Töökäik 
Urmo Saareoja on töötanud üritusturundusettevõttes ning seejärel Riigikogu Kantseleis. Tallinna linnajuhtimises tegutses ta nii linnapea Edgar Savisaare kui ka linnapea Taavi Aasa büroos. Ta on olnud Eesti Keskerakonna arendusjuht.

2019. aasta aprillist töötab ta Tallinna Lauluväljaku juhatuse liikme ja juhina. Tema juhtimisel on Lauluväljak jõudnud rekordiliste käibenumbrite ja külastatavuse tasemeni ning tõusnud regiooni üheks juhtivaks välikontserdipaigaks. Saareoja on avalikkuses sõna võtnud kultuurisektori käibemaksupoliitika teemale ning rõhutades kultuuri käsitlemist mitte kuluna, vaid tuluallikana majanduses. 

Saareoja eestvedamisel on algatatud Tallinna Lauluväljaku ala uus detailplaneering ning soetatud on juurde kinnistuid, mis seab aluse Tallinna Lauluväljaku pikaajalisele arengule. Ta on kuulub Tallinna Ettevõtlusinkubaatori nõukokku.

 Poliitiline tegevus 
Urmo Saareoja kuulus aastatel 2011–2024 Eesti Keskerakonda. Ta oli 2015–2016 Eesti Keskerakonna Noortekogu esimees ning on kuulunud ka Keskerakonna juhatusse. Aastal 2016 oli Urmo Saareoja erakonna ajutine peasekretäri kohusetäitja.

2016. aastal valiti Urmo Saareoja Kristiine linnaosa halduskogu esimeheks ning ta on sama linnaosa linnaehituse ja -kujunduse komisjoni liikmeks valitud mitmel korral.

Aastatel 2017–2024 oli Urmo Saareoja Tallinna linnavolikogu 9. ja 10. koosseisu liige ning kuulus volikogu rahanduskomisjoni.

2024. aastal teatas Urmo Saareoja, et lahkub poliitikast ning Tallinna linnavolikogust, et keskenduda põhitööle.

 Artikleid 
"Nõudke kandidaatidelt kultuuri" ERR, 17. oktoober 2025
"Parim kingitus laulupeotraditsioonile" Postimees, 5. oktoober 2025
"Kontsert ei tohi teha kurdiks" Postimees, 17. august 2025
"Lauluväljak vajab neid uuendusi" Postimees, 9. juuli 2025
"Tallinn ei tohiks lasta Lauluväljakul löögi alla sattuda" ERR, 9. juuni 2025
"Meelelahutus on julgeolek!" Eesti Päevaleht, 10. veebruar 2025
"Mõne jaoks on kultuur üksnes vaene kulutaja" Eesti Päevaleht, 7. oktoober 2024
"Kultuuril on potentsiaali saada lahti kulutaja mainest" Postimees, 25. juuli 2024
"Näituste ala Pirital väärib paremat tulevikku" ERR, 28. märts 2023
"Lauluväljaku uuendamise võistlustööd on ambitsioonikad" ERR, 23. november 2022
"Ärge pakkuge Lauluväljakule tornmaju" ERR, 24. august 2022
"Suurüritused vähendavad inimestes sõjahirmu" Postimees, 8. august 2022
"Maailmastaaride tulek Eestisse on sõõm värsket õhku meie koroonakoomas majandusele " Eesti Päevaleht, 28. juuni 2022
"Kiirtestid võivad päästa kultuurielu" ERR, 26. jaanuar 2022
"Uusarenduste pimestav sära - ela vaikuses ja kesklinnas, metsa sees ja mere ääres" Eesti Päevaleht, 22. juuli 2021
"Suvised suurüritused tulevad uute rutiinide ja kõrgemate hindadega" Eesti Päevaleht, 2. juuni 2021
"Ürituste kriis nõuab erisusi käibemaksus" Äripäev, 28. september 2020
"EAS-i kriisitoetuse ebaõiglusest" Äripäev, 15. september 2020
"Autoüritused tulid vahepeatusena" Postimees, 26. mai 2020

 Tunnustus 

 Parim juht 2024 nominent

 Isiklikku 
Urmo Saareoja on abielus ning tal on poeg.

 Viited 

Kategooria:Eesti riigiametnikud
Kategooria:Eesti kultuurikorraldajad
Kategooria:Eesti ärijuhid
Kategooria:Sündinud 1989